Patxi Salinas

Francisco 'Patxi' Salinas Fernández, nado en Bilbao o 17 de novembro de 1963, é un exfutbolista e adestrador de fútbol español. Xogaba de defensa e desenvolveu toda a súa carreira como futbolista no Athletic de Bilbao e no Celta de Vigo. Dende 2022 adestra o Portugalete.

 Traxectoria 
 Como xogador 
Medrou xunto ó seu irmán o tamén exfutbolista Julio Salinas, no barrio bilbaíno de San Adrián. Desde categorías inferiores xogou como defensa. Tras debutar co Athletic Club en primeira división gañou dúas ligas (1982-83, 1983-84) e unha Copa do Rei (1984). Foi internacional coa Selección Española absoluta en tres ocasións.

 Clubs 
 Athletic Club (1982 - 1992) (193 partidos - 4 goles)
 Celta de Vigo (1992 - 1998) (239 partidos - 7 goles)

 Como adestrador 
En 2008 adestrou á Unión Deportiva Atlético Gramenet Milán, equipo de 2ª B de España.

En febreiro de 2010 deixou o cargo de Director Deportivo do Club Rápido de Bouzas tras dúas tempadas no cadro galego.

O 23 de xuño de 2011 anunciouse a súa contratación como adestrador do CD Ourense, en substitución de Cándido Gómez"Salinas comprométese co novo proxecto do Ourense". Porén, a crise económica do club levou á dimisión de Patxi Salinas en decembro dese mesmo anoConta do xornalista Martín González en Twitter, 10/12/2011..

En novembro de 2012 converteuse no sucesor de Martin Gregory á fronte do Melita F.C., penúltimo clasificado do campionato maltés.

En xuño de 2013, chegou á Unió Esportiva Sant Andreu como adestrador do primeiro equipo, do que se desvinculou sete meses despois.

Na tempada 2016/17, foi o adestrador do Rápido de Bouzas, co que quedou subcampión da Terceira División Galega e co que conseguiu o primeiro ascenso na historia do club á Segunda División B.

Para a tempada 2017/18 fichou polo Burgos CF.http://www.elcorreodeburgos.com/noticias/deportes/patxi-salinas-es-elegido_154538.html O 5 de febreiro de 2018, o club emitiu un comunicado informando da rescisión do contrato do técnico vasco.

O 23 de maio firmou como adestrador do CD Badajoz da 2ª B, aínda que foi despedido o 23 de outubro do mesmo ano, polos malos resultados do equipo.

 Palmarés 

 Como futbolista 

 2 Ligas Españolas (Athletic Club, tempadas 82/83 e (83/84).
 1 Copa do Rei (Athletic Club, tempada 83/84).
 1 Supercopa de España (Athletic Club, 1984).
 1 Eurocopa Sub-21 en 1986.

 Como adestrador 

 1 Ascenso a Segunda División B (Rápido de Bouzas,  tempada 2016/17).

 Notas 

 Véxase tamén 
 Ligazóns externas 
 Datos do xogador en bdfutbol.com

Categoría:Nados en 1963
Categoría:Nados en Bilbao
Categoría:Defensas de fútbol
Categoría:Futbolistas do País Vasco
Categoría:Xogadores do Bilbao Athletic
Categoría:Xogadores do Athletic Club de Bilbao
Categoría:Xogadores do Celta de Vigo
Categoría:Xogadores da selección de fútbol de España
Categoría:Xogadores da selección de fútbol de España sub-21
Categoría:Adestradores de fútbol do País Vasco
Categoría:Adestradores do Porriño Industrial
Categoría:Adestradores da UDA Gramenet
Categoría:Adestradores do CD Ourense
Categoría:Adestradores do UE Sant Andreu
Categoría:Adestradores do Rápido de Bouzas
Categoría:Adestradores do Real Burgos
Categoría:Adestradores do CD Baskonia
Categoría:Adestradores do Bilbao Athletic
Categoría:Directores deportivos de fútbol de España